**200924**

**Өзіме келгендерді ешқашан қуып жібермеймін**

***Жаратқан Ие: «Менің ойым сендердің пікірлеріңнен өзге, Менің жолым сендердікінен басқа, — деп ескертеді.***

***(Ишая 55:8)***

Жүрегіңіздің түбінен Құдайға: «Неге? Неге бұл менімен болды?» - деген сұрақтарды қою жаман емес. Мүмкін, сіз өзіңізді бөтен немесе жалғыз сезінгенін кезіңіз болған шығар. Мүмкін, белгілі бір жағдайды шеше алмайтындай сезіндіңіз. Мүмкін, өміріңізде бірінші рет ауыр тиетін әлсіздікті бастан өткеріп жатқан боларсыз. Алайда, трагедия сияқты көрінетін нәрсе түбінде жеңіс бола алады. Егер Құдай біздің барлық мінажаттарымызға жауап берсе, біз Оның жұбанышының тереңдігін ешқашан толықтай біле алмас едік, өйткені біз өзімізге сенімді болып, Құдайға мұқтаж болмас едік. Алайда, үмітсіздік сәттерінде күйзеліске ұшыраған кезде, сіз Құдайдың құдіретін іздеуге мәжбүр боласыз. Ал, егер Құдай сіздің мінажатыңызға бірден жауап берсе, оны өзіңіз үшін аша алмайтын едіңіз.

Ишая пайғамбар бізге Құдайдың жолдары біздің жолдарымыздан, ал Оның ойлары біздің ойларымыздан жоғары екенін ескертеді. Біз көбінесе Құдайды өзіміз сияқты деп елестетеміз, яғни Оны адам болмысы тұрғысынан қарастырамыз. Шын мәнінде, Құдай біздің Ол туралы ең жақсы, мәртебелі ойларымыздан да асып түседі, және Оның біздің өмірімізде біздің ойлағанымыздан да тереңірек. Құдай уақыт пен кеңістік заңдарынан асып түскендіктен, бәрін басынан аяғына дейін көреді. Ал, біз тек қана қазіргі уақытты көре аламыз.

Құмырсқаның үш метрлік ағаш кесегіне көтеріліп жатқанын елестетіп көріңіз. Құмырсқа тек қана көрінетін нәрсені ғана көре алады. Сондықтан, егер сіз құмырсқаның алдына қолыңызды қойсаңыз, ол оның артында ештеңе көре алмайтын еді. Сіз құмырсқаның сол үш метрлік бөрене бойымен жүріп өткен жолының басы мен аяғын да көре аласыз. Сол сияқты, Құдай біздің өмірімізге қарайды. Мысалы, алтынды таза қылу үшін, оны отпен күйдіріп шығады. Сол сияқты, Құдай кейде өмірімізде, бізді тазалау үшін, әр түрлі апаттарға жол береді. Ол біздің қиын күндердегі қорғаушымыз екендігі Киелі Кітапта айтылған. Сондықтан бұл, Құдайдың уайым-қайғыға салынған жүректерге жақын екенін дәлелдейді.

Бар күшіңізді жұмсағаннан кейін, Құдайдың жақсылығына сенім артыңыз және Иеміз сізді үмітсіздіктен босататынына сенімді болыңыз. Өміріңіздің ең қиын сәтінде, Иса Мәсіх сізге былай деп айтады: «Ал, енді, өзіңнің мазасыз жүрегінді тынышталдыр.»

Иса былай деп айтты: «Әкем қарамағыма берген адамдардың барлығы Маған келеді, ал Мен Өзіме келгендерді ешқашан қуып жібермеймін.» (Жохан 6:37)